pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-10 พฤษภาคม วันป่าชายเลนแห่งชาติ
วันจันทร์ที่ 9 มีนาคม 2563
10 พฤษภาคม วันป่าชายเลนแห่งชาติ
วันอาทิตย์ที่ 8 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบกําหนดให้วันที่ 10 พฤษภาคมของทุกปี เป็น “วันป่าชายเลนแห่งชาติ” เพื่อส่งเสริมให้ทุกภาคส่วนได้น้อมรําลึก ในพระมหากรุณาธิคุณของสถาบันพระมหากษัตริย์ไทยกับการอนุรักษ์ป่าชายเลน และร่วมกันสืบสานพระราชปณิธานในการปกป้อง ดูแลรักษา ปลูกฟื้นฟูทรัพยากรป่าชายเลนให้คงความสมบูรณ์ ซึ่งไม่เพียงแค่ได้ป่าชายเลนเพิ่มขึ้นเท่านั้น แต่ยังได้พื้นที่อนุบาลสัตว์น้ํา แหล่งที่อยู่อาศัยของสัตว์ป่าและสิ่งมีชีวิตอื่น ๆ และเป็นพื้นที่ลดแรงปะทะของพายุและคลื่น รวมทั้งเป็นพื้นที่ดูดซับมลพิษอีกด้วย โดยภาครัฐขอความร่วมมือประชาชนอนุรักษ์ทรัพยากรที่มีคุณค่าอย่างยิ่งต่อประเทศอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จุรินทร์ สั่งศึกษาความเป็นไปได้ เตรียมความพร้อมจ่ายเงินอุดหนุนเด็กเล็ก “ถ้วนหน้า”
วันพฤหัสบดีที่ 2 กรกฎาคม 2563
จุรินทร์ สั่งศึกษาความเป็นไปได้ เตรียมความพร้อมจ่ายเงินอุดหนุนเด็กเล็ก “ถ้วนหน้า”
จุรินทร์ สั่งศึกษาความเป็นไปได้ เตรียมความพร้อมจ่ายเงินอุดหนุนเด็กเล็ก “ถ้วนหน้า”
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ ( 2 ก.ค. 63) นายจุรินทร์ ลักษณวิศิษฏ์ รองนายกรัฐมนตรีเป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 1/2563 ซึ่งนายจุรินทร์ได้มีข้อกังวลถึงครอบครัวที่มีเด็กเล็กเนื่องจากได้รับผลกระทบจากการแพร่ระบาดของเชื้อไวรัสโคโรนา 2019 มากกว่าครอบครัวที่ไม่มีเด็กเล็ก เพราะรายจ่ายในครอบครัวมีเพิ่มขึ้น จากเหตุศูนย์เลี้ยงดูเด็กเล็กและโรงเรียนปิด มีค่าใช้จ่ายในการจัดหาอุปกรณ์ป้องกันไวรัสและผู้ปกครองมีรายได้ลดลง/ขาดรายได้ ซึ่งสถานการณ์ดังกล่าวจะมีผลต่อการดูแลเด็กให้ได้รับอาหารและการตรวจสุขภาพที่เหมาะสม
ในส่วนวาระสําคัญที่ที่ประชุมเห็นชอบคือ เห็นชอบในหลักการการให้เงินอุดหนุน (600บาท/เดือน) เด็กอายุ 0-6ปี แบบถ้วนหน้า เริ่มดําเนินการตั้งแต่ปีงบประมาณ 2565 เป็นต้นไป จากที่ปัจจุบันให้เงินอุดหนุนแก่เด็กเฉพาะครอบครัวที่มีฐานรายได้เฉลี่ยของสมาชิกในครัวเรือน ไม่เกิน 100,000 บาท ต่อคน/ปี การเสนอให้จ่ายแบบถ้วนหน้านี้ เพื่อแก้ปัญหาการตกหล่นของเด็กจากครอบครัวยากจนที่เข้าไม่ถึงสวัสดิการ ที่มีสูงถึง30% ด้วยเหตุเพราะ กระบวนการคัดเลือกมีความยุ่งยาก การตัดสินใจว่าใครจนไม่จนโดยเจ้าหน้าที่ไม่สอดคล้องกับสภาพความเป็นจริง การเข้าใจคลาดเคลื่อนเรื่องคุณสมบัติผู้มีสิทธิ อีกทั้ง ยังพบว่า คนที่ยิ่งจนกลับเป็นผู้ที่ไม่ได้สมัคร บางคนคิดว่าตนเองไม่มีสิทธิ บางคนเตรียมเอกสารไม่ครบ โดยการจ่ายเงินอุดหนุนแรกเกิดแบบถ้วนหน้า จะสามารถดูแลเด็กวัย 0-6ปี จํานวน 4.1 ล้านคน ในปี 2565 เพิ่มจาก 1.99 ล้านคน ที่จ่ายแบบปัจจุบันด้วยเกณฑ์รายได้ครัวเรือนเฉลี่ยไม่เกิน 1 แสนบาท ทั้งนี้จํานวนเด็กจะค่อยๆลดลงเนื่องจากเด็กเกิดน้อยลง ทําให้มีที่ต้องจ่ายแบบถ้วนหน้า ประมาณ 3.8 ล้านคน ในปี2570
ทั้งนี้ ที่ประชุมมอบหมายให้กระทรวงการพัฒนาสังคมและความมั่นคงของมนุษย์แต่งตั้งคณะทํางานเตรียมความพร้อมการจัดสวัสดิการเงินอุดหนุนแบบถ้วนหน้า โดยมีผู้แทนจากหน่วยงานที่เกี่ยวข้องเป็นคณะทํางาน เพื่อศึกษาความเป็นไปได้และทําแผนการดําเนินงาน/งบประมาณกลับมาเสนอคณะกรรมการ กดยช. อีกครั้งก่อนเสนอต่อ คณะรัฐมนตรีเพื่อพิจารณาต่อไป
“นายจุรินทร์ รองนายกรัฐมนตรี ได้ย้ําว่า การให้เงินอุดหนุนเด็กแบบถ้วนหน้าจะเป็นหลักประกันรายได้ เพื่อให้แน่ใจว่าครอบครัวที่มีเด็กเล็กในประเทศไทยจะสามารถหาสิ่งจําเป็นสําหรับเด็กได้อย่างต่อเนื่องทั้งด้านอาหารและการเดินทางไปสถานพยาบาล รวมถึงเป็นการรองรับครอบครัวคนจนใหม่ ที่จะเพิ่มขึ้นเนื่องจากผลกระทบจากโควิด19” นางสาวรัชดา กล่าว
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการเพื่อการประสานงานเชื่อมโยง กับคณะกรรมการยุทธศาสตร์และคณะกรรมการปฏิรูปประเทศ ครั้งที่ ๒/๒๕๖๑
วันอังคารที่ 3 เมษายน 2561
กระทรวงยุติธรรม ประชุมคณะกรรมการเพื่อการประสานงานเชื่อมโยง กับคณะกรรมการยุทธศาสตร์และคณะกรรมการปฏิรูปประเทศ ครั้งที่ ๒/๒๕๖๑
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเพื่อการประสานงานเชื่อมโยงกับคณะกรรมการยุทธศาสตร์ และคณะกรรมการปฏิรูปประเทศ กระทรวงยุติธรรม ครั้งที่ ๒/๒๕๖๑
ในวันจันทร์ที่ ๒ เมษายน ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการเพื่อการประสานงานเชื่อมโยงกับคณะกรรมการยุทธศาสตร์
และคณะกรรมการปฏิรูปประเทศ กระทรวงยุติธรรม ครั้งที่ ๒/๒๕๖๑
โดยมีคณะผู้บริหารกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมประชุมฯ
เพื่อพิจารณาแนวทางการพัฒนาการดําเนินงานของสํานักงานคณะกรรมการสมานฉันท์แห่งชาติ
เพื่อรองรับการขับเคลื่อนแผนปฏิรูปประเทศและร่างยุทธศาสตร์ชาติ ระยะ ๒๐ ปี
รวมทั้ง พิจารณาการจัดตั้งกลุ่มบริหารราชการแผ่นดินตามกรอบการปฏิรูปประเทศ ยุทธศาสตร์ชาติ
และการสร้างความสามัคคีปรองดอง (ป.ย.ป.) และการขับเคลื่อนกฎหมายตามแผนปฏิรูปกฎหมาย
ที่จะต้องวิเคราะห์ส่วนราชการที่เป็นเจ้าภาพกฎหมายแต่ละฉบับ
ทั้งนี้ ปลัดกระทรวงยุติธรรม ได้มอบหมายให้ สํานักงานคณะกรรมการสมานฉันท์แห่งชาติ
วิเคราะห์ศึกษากรณีพิพาทในพื้นที่จังหวัดหนองบัวลําภูและจังหวัดกาฬสินธุ์
เพื่อหากลไกการแก้ไขปัญหาความขัดแย้งเพิ่มเติม นอกเหนือจากการเข้าไปให้ความรู้หรือไกล่เกลี่ยระงับข้อพิพาท
โดยมุ่งแก้ไขปัญหาที่ตัวพื้นฐานหรือสาเหตุที่แท้จริง เพื่อให้เกิดความสมานฉันท์ สามัคคีปรองดองอย่างยั่งยืน
เพื่อนําไปปรับปรุงแนวทางการพัฒนาการดําเนินงานของสํานักงานคณะกรรมการฯ
นอกจากนี้ ให้จัดตั้งกลุ่ม ป.ย.ป. ของกระทรวงยุติธรรม ภายในเดือนเมษายนนี้
โดยให้ร่วมบูรณาการทํางานทั้งภาครัฐและเอกชน
เพื่อร่วมขับเคลื่อนและประสานแผนงานหรือโครงการของกระทรวงและระหว่างกระทรวง
ให้สอดคล้องกับยุทธศาสตร์ชาติ แผนพัฒนาเศรษฐกิจและสังคมแห่งชาติ ฉบับที่ ๑๒ และทิศทางการปฏิรูปประเทศ
รัฐบาลไทย-ข่าวทำเนียบรัฐบาล-ธนาคารออมสิน จัดโปรโมชั่นลุยงานบ้านและคอนโดฯ ครั้งที่ 37 ดอกเบี้ยพิเศษสุด 0% นาน 1 ปี
วันพฤหัสบดีที่ 5 ตุลาคม 2560
ธนาคารออมสิน จัดโปรโมชั่นลุยงานบ้านและคอนโดฯ ครั้งที่ 37 ดอกเบี้ยพิเศษสุด 0% นาน 1 ปี
ธนาคารออมสินขอนําเสนอโปรโมชั่นพิเศษสําหรับงาน “มหกรรมบ้านแคอนโดฯ ครั้งที่ 37” ซึ่งจัดขึ้นระหว่างวันที่ 5-8 ตุลาคม 2560 ณ ศูนย์การประชุมแห่งชาติสิริกิติ์
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินขอนําเสนอโปรโมชั่นพิเศษสําหรับงาน “มหกรรมบ้านแคอนโดฯ ครั้งที่ 37” ซึ่งจัดขึ้นระหว่างวันที่ 5-8 ตุลาคม 2560 ณ ศูนย์การประชุมแห่งชาติสิริกิติ์ สําหรับ HOME LOAN สินเชื่อเคหะ เพื่อผู้ที่กําลังตัดสินใจซื้อที่อยู่อาศัย หรือไถ่ถอนจํานองเพื่อลดภาระค่าใช้จ่ายดอกเบี้ย โดย ผู้สนใจสามารถเลือกใช้โปรแกรมอัตราดอกเบี้ยพิเศษสุด 0% นาน 1 ปี พร้อมกับฟรี! ค่าธรรมเนียมการให้สินเชื่อ และค่าธรรมเนียมการให้บริการจัดทํานิติกรรมสัญญา สําหรับกรณีสร้างบ้าน ซื้อบ้าน ต่อเติม ซ่อมแซม หรือไถ่ถอนจํานอง พร้อมกับการทําประกันชีวิตเพื่อประกันสินเชื่อ และอนุมัติพร้อมจัดทํานิติกรรมสัญญาให้แล้วเสร็จภายในวันที่ 30 ธันวาคม 2560
พร้อมกันนี้ ยังได้รับสิทธิ์ลุ้นรางวัลกับโปรโมชั่น “ลุ้นทอง กองเต็มบ้าน” โดยวงเงินกู้รวม 1 ล้านบาทแรก รับ 2 สิทธิ์ในการลุ้นรับรางวัล ส่วนที่เกิน 1 ล้านบาทถัดไปรับ 1 สิทธิ์ โดยรางวัลที่ 1 เป็นทองคําแท่ง หนัก 45 บาทจํานวน 1 รางวัล มูลค่ากว่า 9 แสนบาท รางวัลที่ 2 สร้อยคอทองคํา หนัก 10 บาท จํานวน 5 รางวัล รางวัลที่ 3 สร้อยคอทองคํา หนัก 3 บาท จํานวน 15 รางวัล รางวัลที่ 4 สร้อยคอทองคํา หนัก 1 บาท จํานวน 25 รางวัล และ รางวัลที่ 5 สร้อยคอทองคํา หนัก 50 สตางค์ จํานวน 59 รางวัล ทั้งนี้ เงื่อนไขการรับของรางวัลต้องเป็นไปตามที่ธนาคารออมสินกําหนด
รัฐบาลไทย-ข่าวทำเนียบรัฐบาล-มท.2 ย้ำให้ ม.ราชภัฏอุดรธานีเชื่อมโยงทุกองคาพยพในพื้นที่ เพื่อวางยุทธศาสตร์การพัฒนาอย่างยั่งยืน
วันศุกร์ที่ 26 มกราคม 2561
มท.2 ย้ําให้ ม.ราชภัฏอุดรธานีเชื่อมโยงทุกองคาพยพในพื้นที่ เพื่อวางยุทธศาสตร์การพัฒนาอย่างยั่งยืน
มท.2 ย้ําให้ ม.ราชภัฏอุดรธานีเชื่อมโยงทุกองคาพยพในพื้นที่ เพื่อวางยุทธศาสตร์การพัฒนาอย่างยั่งยืน
วันนี้ (26 ม.ค.2561) ณ มหาวิทยาลัยราชภัฏอุดรธานี จังหวัดอุดรธานีนายสุธี มากบุญ รัฐมนตรีช่วยว่าการกระทรวงมหาดไทยเป็นประธานเปิดโครงการสร้างความร่วมมือเชิงบูรณาการเพื่อการพัฒนาท้องถิ่นระหว่างองค์กรปกครองส่วนท้องถิ่นกับมหาวิทยาลัยราชภัฏอุดรธานี และกล่าวปาฐกถาพิเศษในหัวข้อ "นโยบายการบูรณาการยุทธศาสตร์การบริหารงานระหว่างองค์กรปกครองส่วนท้องถิ่นกับมหาวิทยาลัยราชภัฏเพื่อการพัฒนาอย่างยั่งยืน" โดยมีผู้ว่าราชการจังหวัดอุดรธานี ผู้ว่าราชการจังหวัดหนองบัวลําภู หัวหน้าส่วนราชการ นายอําเภอ และผู้บริหารองค์กรปกครองส่วนท้องถิ่นในพื้นที่จังหวัดอุดรธานีเข้าร่วมรับฟัง
ในช่วงแรก รัฐมนตรีช่วยว่าการกระทรวงมหาดไทย ได้กล่าวแสดงความชื่นชมมหาวิทยาลัยราชภัฏอุดรธานีที่ได้ดําเนินการบูรณาการร่วมกันกับองค์กรปกครองส่วนท้องถิ่นในพื้นที่ดําเนินการ 4 จังหวัด ได้แก่ อุดรธานี หนองคาย บึงกาฬ และหนองบัวลําภู ซึ่งสอดคล้องกับพระราโชบายของสมเด็จพระเจ้าอยู่หัว ด้านการพัฒนาการศึกษา และเป็นไปตามปณิธานและปรัชญาของมหาวิทยาลัยราชภัฏที่มุ่งส่งเสริมการพัฒนาท้องถิ่น
จากนั้น รัฐมนตรีช่วยว่าการกระทรวงมหาดไทย กล่าวว่า ขอให้ทุกภาคส่วนทํางานร่วมกันเป็นทีม เพื่อแก้ไขปัญหาของพี่น้องประชาชน โดยในการปฏิบัติงานต้องไม่ละทิ้งหลักวิชาการ และในขณะเดียวกัน การแปลงยุทธศาสตร์ไปสู่การปฏิบัติจะต้องพิจารณาให้เหมาะสมกับสภาพภูมิสังคมที่แตกต่างกันของแต่ละพื้นที่โดยใช้ประสบการณ์ที่สั่งสมมาปรับใช้ให้เหมาะสมกับสถานการณ์ ซึ่งมหาวิทยาลัยราชภัฏ จะต้องเชื่อมโยงกับทุกองคาพยพในพื้นที่ในการจัดวางยุทธศาสตร์การพัฒนา โดยเฉพาะอย่างยิ่งราชการส่วนภูมิภาคที่เปรียบดัง "โซ่ข้อกลาง" ในการเชื่อมโยงระหว่างยุทธศาสตร์การพัฒนาระดับนโยบายและระดับพื้นที่เข้าด้วยกัน ดังนั้น จึงต้องมีการวางแผนที่ดีด้วยการทํางานเป็นทีม ซึ่งอาจเรียกว่า "กรมอุดรธานี"
สุดท้าย รัฐมนตรีช่วยว่าการกระทรวงมหาดไทย กล่าวเพิ่มเติมว่า เพื่อให้องค์กรปกครองส่วนท้องถิ่น มหาวิทยาลัยราชภัฏ จังหวัด และทุกภาคส่วนประสานเชื่อมโยงกันมากขึ้น จึงขอให้ใช้แผนเป็นเครื่องมือในการทํางาน และขอให้ทุกฝ่ายในจังหวัดอุดรธานี ซึ่งเป็นข้าราชการของสมเด็จพระเจ้าอยู่หัว ต้องเป็นที่พึ่งของประชาชนอย่างแท้จริง และยึดหลักธรรมาภิบาลในการปฏิบัติหน้าที่
สําหรับโครงการสร้างความร่วมมือเชิงบูรณาการเพื่อการพัฒนาท้องถิ่นระหว่างองค์กรปกครองส่วนท้องถิ่นกับมหาวิทยาลัยราชภัฏอุดรธานี จัดขึ้นเพื่อให้เกิดการประสานการทํางานอย่างเป็นรูปธรรมในระดับยุทธศาสตร์ขององค์กรปกครองส่วนท้องถิ่น กลุ่มจังหวัดภาคตะวันออกเฉียงเหนือตอนบน ซึ่งจะเป็นกลไกสําคัญในการพัฒนาชุมชนและท้องถิ่นอย่างยั่งยืน.
ครั้งที่ 13/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-สานต่อความสัมพันธ์ระหว่างไทยญี่ปุ่นและไทยฝรั่งเศส
วันพฤหัสบดีที่ 30 กรกฎาคม 2563
สานต่อความสัมพันธ์ระหว่างไทยญี่ปุ่นและไทยฝรั่งเศส
เมื่อวันที่ 30 ก.ค. 63 เวลา 0830 ที่ ศาลาว่าการกลาโหม พล.อ. ณัฐ  อินทรเจริญ ปล.กห.ได้ให้การต้อนรับ พ.อ.Tominaga Makoto (โทมินากะ มาโกโตะ) ผชท.ทหาร ญี่ปุ่น/กรุงเทพฯ เพื่ออําลาเนื่องในโอกาสครบวาระปฎิบัติหน้าที่และแนะนํา ผชท.ทหาร ญี่ปุ่น/กรุงเทพฯคนใหม่
ปล.กห. ได้กล่าวขอบคุณและชมเชย พ.อ.โทมินากะ มาโกโตะสําหรับการปฎิบัติหน้าที่ตลอดระยะเวลาที่ดํารงตําแหน่งได้ส่งเสริมและขยายความร่วมมืออันดีระหว่างกันในทุกๆด้านและกล่าวแสดงความยินดีกับ พ.อ.Maruta Yuichiro (มารูตะ ยูอิชิโร) ในโอกาสที่เข้ารับตําแหน่งโดยความสัมพันธ์ระหว่างไทยญี่ปุ่นมีความใกล้ชิดในทุกมิติทั้งระดับการฝึกทวิภาคีและพหุภาคี การแลกเปลี่ยนด้านการข่าว ด้านการศึกษา ความร่วมมือด้านอุตสาหกรรมป้องกันประเทศและการแลกเปลี่ยนการเยือนในทุกระดับ และยินดีที่ทั้งสองฝ่ายได้ลงนามบันทึกข้อตกลงระหว่าง ก.ห.ไทยกับ ก.ห.ญี่ปุ่นว่าด้วยความร่วมมือและแลกเปลี่ยนทางทหาร และฝากให้ช่วยดูแลนักเรียนไทยที่ศึกษาอยู่ที่ญี่ปุ่นด้วย ทางญี่ปุ่นได้กล่าวถึงความสัมพันธ์อันดีระหว่างทั้งสองประเทศและพร้อมที่จะสนับสนุนงานด้านความมั่นคงของไทยในทุกมิติ และได้แนะนํา พ.อ.Maruta Yuichiro (มารูตะ ยูอิชิโร) ผชท.ทหารญี่ปุ่น/กรุงเทพฯคนใหม่ซึ่งจะสานต่อความสัมพันธ์ของทั้งสองประเทศ ให้มีการพัฒนายิ่งขึ้นต่อไป
ต่อมาในเวลา 0900 ปล.กห.ได้ให้การต้อนรับ น.ท.หญิง Nadia Piercy (นาเดีย ปีแยซี) ผชท.ททหารสาธารณรัฐฝรั่งเศส/กรุงเทพ ฯ เพื่ออําลาเนื่องในโอกาสครบวาระการปฎิบัติหน้าที่
ปล.กห.ได้กล่าวชื่นชมความสัมพันธ์อันดีระหว่างไทยฝรั่งเศสและชื่นชมการปฎิบัติหน้าที่อย่างดีตลอดมาของ น.ท.หญิง นาเดีย ปีแยซี และกล่าวขอบคุณ ก.ห.ฝรั่งเศสสําหรับการสนับสนุนด้านการศึกษาแก่กําลังพลไทยในหลักสูตรต่างๆเช่นหลักสูตรนักเรียนนายร้อย หลักสูตรเสนาธิการทหารและได้กล่าวถึงการพัฒนาความร่วมมือทางอุตสาหกรรมป้องกันประเทศ ของทั้งสองประเทศ ทางด้านฝรั่งเศสได้กล่าวถึงความสัมพันธ์อันดีของทั้งสองประเทศและยุทธศาสตร์ทางทหารของทั้งสองประเทศที่จะมีความร่วมมือกันเพื่อรับมือกับภัยคุกคามในรูปแบบใหม่ อาทิ โรคระบาด และชื่นชมความสําเร็จของไทยในการเป็นประธานอาเซียนและงาน Defense and Security 2019ที่ผ่านมา โดยเฉพาะอย่างยิ่งความสําเร็จในด้านการรับมือกับการแพร่ระบาดของ โรคโควิด-19 ของไทย และยินดีที่จะมีความร่วมมือระหว่างกันทางด้านอุตสาหกรรมป้องกันประเทศ
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมพิธีเปิดงาน “Vietnamese Goods Week in Thailand”
วันจันทร์ที่ 21 สิงหาคม 2560
รมว.ดิจิทัลฯ ร่วมพิธีเปิดงาน “Vietnamese Goods Week in Thailand”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี)เข้าร่วมพิธีเปิดงาน “Vietnamese Goods Week in Thailand” ซึ่งจัดขึ้นเป็นครั้งที่ 2 ในประเทศไทย โดยได้รับเกียรติจาก นายเหวียน ซวน ฟุก (H.E.Mr.Nguyen Xuan Phuc) นายกรัฐมนตรีสาธารณรัฐสังคมนิยมเวียดนาม และนายสุทธิธรรม จิราธิวัฒน์ กรรมการและประธานคณะที่ปรึกษา บริษัท กลุ่มเซ็นทรัล จํากัด เข้าร่วมงานฯ ดังกล่าว ซึ่งบริษัท เซ็นทรัล ฟู้ด รีเทล จํากัด ผู้บริหาร เซ็นทรัล ฟู้ด ฮอลล์และท็อปส์ ร่วมกับ เซ็นทรัล กรุ๊ป เวียดนาม และ กระทรวงอุตสาหกรรมและการค้าเวียดนาม จัดขึ้นเพื่อสานสัมพันธ์ไทย-เวียดนาม เชื่อมโยงการค้า-การลงทุนระหว่างสองประเทศ พร้อมเปิดเจรจาทางธุรกิจของบริษัทผู้ผลิตสินค้าจากประเทศเวียดนาม เพื่อนําสินค้ามาวางจําหน่ายในร้านค้าเครือเซ็นทรัลกรุ๊ป และภายในงานยังมีการจําหน่ายสินค้าขึ้นชื่อจากประเทศเวียดนาม อาทิ เครื่องดื่ม สินค้าอุปโภคบริโภค สินค้าแฟชั่น เป็นต้น เมื่อวันที่ 18 สิงหาคม 2560 ณ ศูนย์การค้าเซ็นทรัล พลาซ่า ลาดพร้าว กรุงเทพฯ
*********************
รัฐบาลไทย-ข่าวทำเนียบรัฐบาล-นรม. กล่าวสนับสนุนการจัดงานวันต่อต้านคอร์รัปชันสากล (ประเทศไทย) ประจำปี 2560 โดยย้ำให้ทุกภาคส่วนร่วมกันสร้างสังคมที่ไม่ทนต่อการทุจริต
วันจันทร์ที่ 4 ธันวาคม 2560
นรม. กล่าวสนับสนุนการจัดงานวันต่อต้านคอร์รัปชันสากล (ประเทศไทย) ประจําปี 2560 โดยย้ําให้ทุกภาคส่วนร่วมกันสร้างสังคมที่ไม่ทนต่อการทุจริต
ป.ป.ช. และภาคีเครือข่ายต่อต้านการทุจริตเข้าพบ นรม. พร้อมมอบเสื้อต้านคอร์รัปชัน เพื่อประชาสัมพันธ์เน้นให้ทุกภาคส่วนร่วมกันสร้างสังคมที่ไม่ทนต่อการทุจริต
วันนี้ (4 ธันวาคม 2560) เวลา 8.30 น. ณ ห้องโถงกลาง ชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นางสุวณา สุวรรณจูฑะ กรรมการป้องกันและปราบปรามการทุจริตแห่งชาติ พร้อมด้วย พันโท กรทิพย์ ดาโรจน์ รองเลขาธิการฯ รักษาราชการแทนเลขาธิการคณะกรรมการป้องกันและปราบปรามการทุจริตในภาครัฐ ดร.มานะ นิมิตรมงคล เลขาธิการองค์กรต่อต้านคอร์รัปชัน (ประเทศไทย) นายประหยัด พวงจําปา รองเลขาธิการคณะกรรมการ ป.ป.ช. คณะผู้บริหารสํานักงาน ป.ป.ช. รวมทั้งยุวทูตป้องกันและปราบปรามการทุจริต (ยุวทูต ป.ป.ช.) มาพบ พลเอก ประยุทธ์ จันทร์โอชา นายกรัฐมนตรี เพื่อมอบเสื้อตราสัญลักษณ์งานวันต่อต้านคอร์รัปชันสากล (ประเทศไทย) และประชาสัมพันธ์การจัดงานวันต่อต้านคอร์รัปชันสากล (ประเทศไทย) ประจําปี 2560 ที่จะจัดขึ้นในวันที่ 9 ธันวาคม 2560 นี้ ณ ห้องแกรนด์ ไดมอนด์ บอลรูม ศูนย์การประชุมอิมแพ็ค ฟอรั่ม เมืองทองธานี อําเภอปากเกร็ด จังหวัดนนทบุรี
โอกาสนี้ กรรมการป้องกันและปราบปรามการทุจริตแห่งชาติ กล่าวรายงานว่า ในวันที่ 9 ธันวาคม ของทุกปี เป็นวันต่อต้านคอร์รัปชันสากล (International Anti - Corruption Day) ป.ป.ช. จึงได้กําหนดการจัดงานวันต่อต้านคอร์รัปชันสากล ภายใต้แนวคิด “Zero Tolerance คนไทยไม่ทนต่อการทุจริต” เพื่อกระตุ้นจิตสํานึกให้สังคมและทุกภาคส่วนไม่ยอมรับและไม่ทนต่อการทุจริต รวมทั้งตระหนักในผลเสียหายร้ายแรงที่เกิดขึ้นจากการทุจริต ซึ่งสถานการณ์การทุจริตในประเทศไทยในขณะนี้จากคะแนนดัชนีการรับรู้การทุจริต (Corruption Perceptions Index CPI) ซึ่งสํารวจโดยองค์กรเพื่อความโปร่งใสนานาชาตินั้น ประเทศไทยในช่วงเวลา 20 ปีที่ผ่านมา ตั้งแต่ปี พ.ศ. 2538 - 2559 ได้ทรงตัวอยู่ในระดับสูงกว่า 3 หรือ 30 แต่ต่ํากว่า 4 หรือ 40 มาโดยตลอด อย่างไรก็ตาม เมื่อพิจารณาค่าคะแนนดัชนีการรับรู้การทุจริต ในปี พ.ศ. 2559 ของประเทศต่าง ๆ ทั่วโลก ปรากฎว่า 2 ใน 3 จาก 176 ประเทศทั่วโลก ได้คะแนนต่ํากว่า 50 คะแนน จึงสะท้อนให้เห็นว่าปัญหาการทุจริต เป็นปัญหาที่ทุกประเทศทั่วโลกต้องร่วมมือกันแก้ไขอย่างจริงจังและต่อเนื่อง
กรรมการ ป.ป.ช. ได้กล่าวเพิ่มเติมอีกว่า ขอเชิญชวนให้ประชาชนทุกภาคส่วน ร่วมกันต่อต้านการทุจริตในทุกรูปแบบ ซึ่งรัฐบาล คณะกรรมการ ป.ป.ช. และภาคีเครือข่ายทั่วประเทศ ได้ร่วมกันรณรงค์การต่อต้านการคอร์รัปชันมาโดยตลอด ซึ่งการที่ทุกคนในประเทศได้ร่วมกันมีส่วนร่วมดังกล่าว จะช่วยให้การทุจริตภายในประเทศลดน้อยลงตามลําดับอย่างแน่นอน
ต่อจากนั้น กรรมการ ป.ป.ช. ได้มอบเสื้อตราสัญลักษณ์งานวันต่อต้านคอร์รัปชันสากล (ประเทศไทย) แก่ นายกรัฐมนตรี ซึ่งนายกรัฐมนตรีได้กล่าวขอบคุณและพร้อมให้การสนับสนุนการจัดงานวันต่อต้านคอร์รัปชันสากล (ประเทศไทย) ประจําปี 2560 โดยเน้นประชาสัมพันธ์ให้ทุกภาคส่วนร่วมกันตระหนักในผลเสียหายร้ายแรงที่เกิดขึ้นจากการทุจริต และร่วมกันสร้างสังคมที่ไม่ทนต่อการทุจริต
************************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ตั้งเป้าเพิ่มการผลิตพยาบาล ลดปัญหาขาดแคลนพยาบาลวิชาชีพ
วันพฤหัสบดีที่ 14 มีนาคม 2562
​ตั้งเป้าเพิ่มการผลิตพยาบาล ลดปัญหาขาดแคลนพยาบาลวิชาชีพ
--
ท่ามกลางความเปลี่ยนแปลงทางเศรษฐกิจ สังคม และสิ่งแวดล้อม รวมถึงความก้าวหน้าจากการดําเนินนโยบายหลักประกันสุขภาพแห่งชาติ การเปลี่ยนเป็นสังคมผู้สูงวัย ภาวะการเจ็บป่วยและโรคภัย ทั้งโรคติดต่อและโรคไม่ติดต่อเรื้อรัง ทําให้ความต้องการเข้าถึงบริการด้านสุขภาพของประชาชนมีแนวโน้มสูงขึ้น
ขณะที่บุคลากรทางการแพทย์ โดยเฉพาะวิชาชีพพยาบาลในประเทศไทย ซึ่งถือเป็นกําลังคนในระบบสุขภาพที่มีบทบาทสําคัญต่อการให้บริการประชาชน มีไม่เพียงพอ ทําให้ภาครัฐต้องเร่งผลิตพยาบาลผ่านโครงการต่าง ๆ ซึ่งรวมถึงโครงการเพิ่มการผลิตและพัฒนาการจัดการศึกษา สาขาวิชาพยาบาลศาสตร์ ปีการศึกษา 2557 - 2560 ด้วย
สําหรับในช่วง 3 ปีของโครงการดังกล่าว สามารถรับนักศึกษาได้ทั้งสิ้น 9,840 คน โดยปัญหาที่พบคือ มีจํานวนนักศึกษาพยาบาลไม่ครบตามแผน เนื่องจากนักศึกษาลาออกระหว่างปี โดยสถาบันการศึกษาได้พยายามแก้ไขปัญหาด้วยการรับนักศึกษาเกินเพื่อทดแทนจํานวนที่ขาดในปีต่อมา และเปิดรับโอนนักศึกษาจากสาขาอื่นที่มีความสนใจสาขาพยาบาลศาสตร์อีกด้วย
อย่างไรก็ตาม สภาการพยาบาลได้คาดการณ์จํานวนพยาบาลที่ต้องการในระยะ 10 ปีข้างหน้า พบว่าประเทศไทยมีความต้องการพยาบาลราว 190,000 คน เมื่อหักลบการสูญเสียพยาบาลจากการลาออกและเกษียณอายุกับการผลิตพยาบาลเพิ่มอย่างต่อเนื่อง พบว่าในปี 2561 - 2565 ยังคงขาดแคลนพยาบาลอีกปีละ 20,000 คน
และเพื่อแก้ปัญหาการขาดแคลนพยาบาลวิชาชีพ ให้สามารถตอบสนองความต้องการของประเทศอย่างเพียงพอ ล่าสุด รัฐบาลได้เห็นชอบโครงการขยายระยะเวลาการเพิ่มการผลิตและพัฒนาการจัดการศึกษา สาขาวิชาพยาบาลศาสตร์ ปีการศึกษา 2561 - 2565 เพื่อพัฒนาสุขภาวะของประชาชนและตอบสนองยุทธศาสตร์ประเทศ ต่อเนื่องจากการดําเนินงานที่ผ่านมา
โดยมีเป้าหมายหลักคือ การผลิตพยาบาลวิชาชีพรองรับความต้องการของประเทศในระยะ 10 ปีข้างหน้า มีอัตราส่วนพยาบาลต่อประชากรเท่ากับ 1 คนต่อ 350 ประชากร หรือคิดเป็นจํานวนพยาบาลที่จะผลิตได้รวม 38,140 คน
การดําเนินโครงการจะแบ่งเป็น 2 ช่วง คือ
ระยะที่ 1 ปีการศึกษา 2561 - 2562 มีเป้าหมายรับนักศึกษาพยาบาลทั้งหมด 15,236 คน
ระยะที่ 2 ปีการศึกษา 2563 - 2565 มีเป้าหมายรับนักศึกษา 22,904 คน ครอบคลุมสถาบันการศึกษาที่ผลิตพยาบาลทั้งระบบ
สําหรับงบประมาณสนับสนุนจากรัฐบาล ตั้งแต่ปี 2563 - 2566 เป็นจํานวนเงินทั้งสิ้น 1,759 ล้านบาท คิดเป็น 440,000 บาท ต่อคนต่อหลักสูตร คาดว่าจะช่วยลดปัญหาการขาดแคลนพยาบาล ทําให้ประชาชนได้รับบริการพยาบาลที่มีคุณภาพ ครอบคลุม และทั่วถึงมากขึ้น สอดคล้องกับนโยบายของรัฐบาลในการสร้างความเข้มแข็งของโรงพยาบาลส่งเสริมสุขภาพประจําตําบล การเตรียมรองรับสังคมผู้สูงอายุ การดูแลผู้ป่วยติดเตียง หรือผู้ป่วยระยะสุดท้ายที่บ้านและชุมชน เป็นต้น
ทั้งนี้ สภาการพยาบาลจะติดตามผลการดําเนินโครงการ และตรวจเยี่ยมสถาบันเพื่อรับรองสถาบันการศึกษาทุกปี เพื่อให้เป็นไปตามเป้าหมายที่กําหนดไว้
ซึ่งจะเป็นประโยชน์ต่อการวางแผนกําลังคนด้านสุขภาพในส่วนของวิชาชีพพยาบาลระยะ 10 ปีข้างหน้า สามารถเพิ่มประสิทธิภาพในสร้างกําลังคนระดับพื้นที่ และรองรับการกระจายบุคลากรตามความต้องการของระบบสุขภาพอย่างทั่วถึง ทั้งในเมืองและชนบท
สอดคล้องกับยุทธศาสตร์ชาติระยะ 20 ปี และการปฏิรูปประเทศด้านสาธารณสุข ที่มุ่งสู่เป้าหมาย ประชาชนสุขภาพดี เจ้าหน้าที่มีความสุข ระบบสุขภาพยั่งยืน
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการป้องกันการแพร่ระบาดของไวรัสโควิด-19 ในกลุ่มแรงงานต่างด้าว กระทรวงแรงงาน [กระทรวงแรงงาน]
วันพฤหัสบดีที่ 14 พฤษภาคม 2563
มาตรการป้องกันการแพร่ระบาดของไวรัสโควิด-19 ในกลุ่มแรงงานต่างด้าว กระทรวงแรงงาน [กระทรวงแรงงาน]
มาตรการป้องกันการแพร่ระบาดของไวรัสโควิด-19 ในกลุ่มแรงงานต่างด้าว กระทรวงแรงงาน
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
วันเสาร์ที่ 1 สิงหาคม 2563
มหาดไทยแจ้งทุกจังหวัดจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
มหาดไทยแจ้งทุกจังหวัดจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
วันนี้ (1 ส.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสํานักนายกรัฐมนตรีแจ้งว่า วันพุธที่ 12 สิงหาคม 2563 เป็นวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อให้ส่วนราชการและหน่วยงานภาครัฐ ได้ร่วมแสดงความจงรักภักดีและสํานึกในพระมหากรุณาธิคุณที่ได้ทรงปฏิบัติพระราชกรณียกิจนานัปการเพื่อประโยชน์สุขแห่งอาณาราษฎร รัฐบาลเห็นสมควรดําเนินการจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563
นายฉัตรชัย พรหมเลิศ กล่าวว่า เพื่อให้การจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563 เป็นไปด้วยความเรียบร้อยและสมพระเกียรติ จึงได้แจ้งไปยังจังหวัดทุกจังหวัดดําเนินการพร้อมแจ้งส่วนราชการ หน่วยงานรัฐวิสาหกิจ อําเภอ และองค์กรปกครองส่วนท้องถิ่นในจังหวัดดําเนินการ 1) ประดับพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมเครื่องราชสักการะ บริเวณด้านหน้าศาลากลางจังหวัด ประดับธงชาติไทยร่วมกับธงอักษรพระนามาภิไธย ส.ก. ประดับผ้าระบายสีฟ้าและผ้าระบายสีขาว บริเวณรั้วศาลากลางจังหวัด ตั้งแต่วันที่ 1-31 สิงหาคม 2563 รวมทั้งตกแต่งซุ้มและประดับไฟบริเวณศาลากลางจังหวัดและถนนสายสําคัญให้สวยงามตามระยะเวลาที่เห็นสมควร 2) จัดสถานที่ลงนามถวายพระพรชัยมงคล ณ บริเวณศาลากลางจังหวัดที่เหมาะสม โดยประดับพระฉายาลักษณ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โต๊ะหมู่บูชาพร้อมเครื่องราชสักการะ สมุดลงนามถวายพระพรชัยมงคล สําหรับบุคลากรในสังกัดและผู้มาติดต่อราชการได้ร่วมลงนามถวายพระพรชัยมงคล ตั้งแต่วันที่ 1-31 สิงหาคม 2563 พร้อมทั้งเชิญชวนบริษัท ห้างร้าน และประชาชนในจังหวัด ร่วมประดับพระฉายาลักษณ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมเครื่องราชสักการะ ประดับธงชาติไทยร่วมกับธงอักษรพระนามาภิไธย ส.ก. บริเวณด้านหน้าอาคารสํานักงานและที่พักอาศัย ตั้งแต่วันที่ 1 - 31 สิงหาคม 2563 รวมทั้งประดับไฟบริเวณอาคารสํานักงานและที่พักอาศัยให้สวยงามตามระยะเวลาที่เห็นสมควร
นายฉัตรชัย พรหมเลิศ กล่าวเพิ่มเติมว่า ได้เน้นย้ําให้ทุกจังหวัดดําเนินการจัดกิจกรรมเฉลิมพระเกียรติ เนื่องในโอกาสวันเฉลิมพระชนมพรรษา 12 สิงหาคม 2563 ให้เป็นไปอย่างสมพระเกียรติ และเชิญชวนบุคลากรทุกภาคส่วนในจังหวัดและประชาชน ร่วมแต่งกายด้วยเสื้อสีฟ้า (ตามความสมัครใจ) ตั้งแต่วันที่ 1-31 สิงหาคม 2563 เพื่อแสดงความจงรักภักดีโดยพร้อมเพรียงกัน